Diari Oficial de la Generalitat Valenciana


Sumari del DOGV 9505, del 04-01-2023 (2022/12111)

RESOLUCIÓ de 15 de desembre de 2022, del conseller de Sanitat Universal i de Salut Pública, per la qual es convoca l'acció concertada per a la prestació del servei de caràcter sanitari dels programes de tractament de drogodependències i altres addiccions en comunitats terapèutiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9505

Data del DOGV
:   04-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12223


Data del document
:   15-12-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 15 de desembre de 2022, del conseller de Sanitat Universal i de Salut Pública, per la qual es convoca l'acció concertada per a la prestació del servei de caràcter sanitari dels programes de tractament de drogodependències i altres addiccions en comunitats terapèutiques. [2022/12636]  
Fets  
1. La Conselleria de Sanitat Universal i Salut Pública, des de 1997, considera les drogodependències i altres trastorns addictius, als efectes assistencials, com a malalties comunes amb repercussions en l'esfera biològica, psicològica i social de la persona, és a dir, persones drogodependents o que patisquen altres trastorns addictius.  
2. Les addiccions són un problema de salut pública amb un gran impacte en la societat. Es defineixen, com un trastorn (malaltia) de caràcter multicausal que genera conseqüències tant a individualment com socialment. La intervenció en aquestes és fonamentalment sanitària, però requereix una coordinació estreta entre els recursos sanitaris, els recursos socials de suport, educatius i d'incorporació social.  
3. La Conselleria de Sanitat Universal i Salut Pública compta amb una xarxa socioassistencial integrada en un circuit continuat de diagnòstic, desintoxicació, deshabituació i integració social, per a l'atenció de persones drogodependents o altres trastorns addictius sense substància, com el joc patològic, l'addicció a les noves tecnologies o altres.  
  
4. En els últims anys la Conselleria de Sanitat Universal i Salut Pública ha apostat per reforçar i ampliar aquesta xarxa, millorant i augmentant la dotació pressupostària per al finançament dels recursos que la componen. Això ha permés incrementar tant el nombre de centres com el nombre de places, així com l'obertura de centres especialitzats, com és el cas de recursos específics per a dones, a fi d'atendre la demanda d'ingrés en la xarxa assistencial de drogodependències de la Comunitat Valenciana de dones amb problemes addictius.  
  
5. Els/les pacients atesos/es per les unitats de Conductes Addictives amb una mitjana anual de 30.000 (Il·lumina, 2022), requereixen serveis i places en centres residencials d'atenció a drogodependents que conformen el circuit terapèutic assistencial (Decret 132/2010), com a mínim un 5 % del total dels diagnòstics requereixen aquests centres. Les places de comunitats terapèutiques per a aquesta acció concertada seran un total de 135.  
6. Per a abordar la situació de necessitat en la qual es troben aquests/es pacients i a la qual cal donar una resposta immediata i urgent, és necessari, atesa la importància per a la rehabilitació, coordinar l'actual sistema públic d'assistència sanitària (atenció primària i atenció hospitalària) amb el circuit terapèutic desenvolupat en els últims anys i objecte de l'acció concertada, òbviament, amb els dispositius de les entitats d'iniciativa especialment qualificades per a l'atenció a aquest col·lectiu. L'Administració sanitària requereix aquests recursos terapèutics com a suport a l'emissió de diagnòstics que realitzen les unitats de Conductes Addictives. El fet de comptar amb places en règim residencial, la funció del qual és la de deshabituació i rehabilitació dels malalts/es drogodependents o amb trastorns relacionats amb substàncies i/o trastorns addictius comportamentals, és de summa importància.  
  
7. Les unitats de Conductes Addictives són la porta d'entrada dels/de les pacients al circuit terapèutic, aquestes emeten informes, emplenen sol·licituds de places als centres d'atenció a l'empara del diagnòstic que realitzen i programen els tractaments en els centres d'atenció, així com atenen els familiars de les persones afectades en la seua dinàmica terapèutica.  
Durant l'any 2021 es van atendre 33.852 persones per problemes d'addiccions, i en data 30 de maig de 2022 s'han atés ja 25.079 persones.  
8. L'addicció és una malaltia complexa en la qual incideixen múltiples factors (psicològics, socials i biològics) el seu tractament d'aquesta requereix molts i diversos recursos terapèutics per a afrontar el comportament addictiu i modular el funcionament cerebral del/ de la pacient en la mesura que siga possible.  
No existeix un tractament únic per a totes les persones drogodependents, i és necessari que tinguen una atenció urgent i ràpida d'accés a la xarxa assistencial i, per tant, al tractament. Així mateix, aquest tractament ha de ser eficaç i abastar totes les necessitats del/de la pacient i no sols les relatives al consum de drogues, i requereix l'atenció de diversos professionals de l'àmbit sanitari. Cal afegir que un dels factors clau és aconseguir l'adhesió del/de la pacient al tractament el major temps possible.  
És per això que l'orientació psicològica i altres teràpies conductuals són les que conformen l'evidència d'un millor tractament, sense oblidar la prescripció i l'administració de medicaments i combinar aquests amb les teràpies conductuals. En definitiva, cal comptar amb una diversitat de recursos assistencials que en la mesura que siga possible personalitzen el tractament i desenvolupen el seguiment de cadascun dels casos.  
  
El sistema valencià assistencial sanitari està proveït dels mecanismes d'interconsulta i de les derivacions que es proveeixen en aquesta acció concertada, que el converteixen en únic i referent en l'estat espanyol. Aquests dispositius i els seus tractaments corresponents s'han d'avaluar amb freqüència, i s'han de modificar per a adaptar-los a les necessitats dels diferents diagnòstics que presenten els/les pacients, per a poder modificar la seua actitud i el seu comportament respecte al consum de drogues i augmentar les aptituds de les persones afectades per les drogues per a poder portar una vida sana.  
9. La Conselleria de Sanitat Universal i Salut Pública necessita aquests recursos terapèutics (Comunitat Terapèutica) com a suport a l'emissió de diagnòstics que realitzen les unitats de Conductes Addictives i com a part del circuit terapèutic.  
10. La Conselleria de Sanitat Universal i Salut Pública ha regulat l'acció concertada, establint les condicions a les quals ha de sotmetre's la celebració d'acords amb entitats públiques o entitats privades sense ànim de lucre, per a la prestació a les persones de serveis de caràcter sanitari, amb mitjans aliens a la xarxa pròpia del sistema valencià de salut de la Comunitat Valenciana.  
11. El director general de Salut Pública en data 11.11.2022, ha emés un informe en què s'acredita la utilització òptima dels recursos propis i la necessitat assistencial, així com la urgència de concertar la prestació sanitària del Programa de tractament de drogodependències i altres addiccions en comunitats terapèutiques.  
  
Fonaments de dret  
1. La Llei 14/1986, de 25 d'abril, general de sanitat, en l'article 90.  
  
2. La Llei 10/2014, de 29 de desembre, de la Generalitat, de salut de la Comunitat Valenciana.  
3. El Decret 132/2010, de 3 de setembre, del Consell, sobre registre i autorització de centres i serveis d'atenció i prevenció de les drogodependències i altres trastorns addictius, a la Comunitat Valenciana.  
  
4. El Reial decret 1030/2006, de 15 de setembre, modificat pel Reial decret llei 16/2012, de 20 d'abril, de mesures urgents per a garantir la sostenibilitat del Sistema Nacional de Salut i millorar la qualitat i seguretat de les seues prestacions.  
5. L'Ordre 3/2017 de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari.  
6. La Llei 7/2017, de 30 de març, de la Generalitat, sobre acció concertada per a la prestació de serveis a les persones en l'àmbit sanitari.  
  
7. La Llei 39/2015, d'1 d'octubre, del procediment administratiu comú de les administracions públiques.  
8. La Llei 40/2015, d'1 d'octubre, de règim jurídic del sector públic.  
  
9. La Llei orgànica 3/2018, de 5 de desembre, de protecció de dades personals i garantia dels drets digitals.  
Vist tot això, resolc:  
  
Primer  
Convocar l'acció concertada per a la prestació del servei de caràcter sanitari dels programes de tractament de drogodependències i altres addiccions en comunitats terapèutiques, de conformitat amb l'annex I d'aquesta resolució.  
Segon  
Aprovar les condicions administratives i tècniques, els requisits aplicables a l'acció concertada, així com les seues condicions econòmiques, que figuren en els annexos d'aquesta resolució.  
  
Tercer  
Declarar la urgència d'aquesta convocatòria d'acció concertada d'acord amb l'informe justificatiu emés per la directora general de Salut Pública i Addiccions, previst en l'article 8.1 de l'Ordre 3/2017 de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari.  
  
Quart  
Ordenar la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la recepció de la notificació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar-ne, si escau, qualsevol altre que estimen procedent.  
  
  
València, 15 de desembre de 2022.- El conseller de Sanitat Universal i Salut Pública: Miguel Mínguez Pérez.  
  
  
  
ANNEX   
Convocatòria d'acció concertada per a la prestació del servei de caràcter sanitari dels programes de tractament de drogodependències i altres addiccions, en comunitats terapèutiques d'àmbit residencial  
  
1. Objecte, àmbit d'aplicació i modalitat d'acció.   
S'estableix com a objecte de la convocatòria, l'acció concertada per a la prestació sanitària del Programa de tractament de drogodependències i altres addiccions, que es duu a terme de manera residencial en les comunitats terapèutiques.   
L'acció concertada es realitzarà amb mitjans aliens a la xarxa pròpia del sistema públic sanitari de la Comunitat Valenciana, amb la completa prestació del servei per a poder atendre adequadament persones drogodependents o amb altres addiccions, a fi d'assegurar la realització de programes i serveis terapèutics i la continuïtat en l'atenció dels usuaris/àries que són derivats des de les unitats de Conductes Addictives i Unitats d'Alcohologia (UCA, UA).  
La població objecte de la prestació la constitueixen residents en la Comunitat Valenciana, el perfil de la qual és el de persones amb problemes de drogodependències o amb altres trastorns addictius, que requereix intervenció en programa residencial, allunyat del seu mitjà social i familiar per un temps determinat a partir del compliment d'objectius terapèutics.  
La modalitat d'acció concertada que es convoca és de caràcter singular per a cadascun dels lots, i se subscriu exclusivament amb una entitat en cadascun d'aquests, a la qual s'atribueix la prestació sanitària completa del Programa de tractament de drogodependències i altres addiccions, d'àmbit residencial en comunitats terapèutiques.  
  
2. Lloc i termini de presentació de les sol·licituds de participació  
Las sol·licituds hauran de presentar-se exclusivament per via telemàtica en el Registre electrònic de la Generalitat, mitjançant accés al corresponent tràmit electrònic disponible en la seu electrònica de la Generalitat (https://sede.gva.es), sense que siguen tingudes en compte les sol·licituds presentades per qualsevol altre mitjà, de conformitat amb el que es disposa en l'article 14.2 de la Llei 39/2015, d'1 d'octubre. S'aplicaria, en cas contrari, el que es disposa en l'article 68.4 de dita Llei.   
La presentació de la sol·licitud implica l'acceptació de les bases reguladores.   
El termini de presentació de sol·licituds serà de quinze dies hàbils, comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
  
3. Requisits de les entitats i documentació a presentar al costat de la sol·licitud.  
D'acord amb l'article 2 c) de la Llei 7/2017, d'acció concertada, les entitats públiques o privades sense ànim de lucre no vinculades o creades ad hoc per una altra empresa o grup d'empreses amb ànim de lucre, entre els fins de les quals hi ha la deshabituació o rehabilitació de malalts/es drogodependents o amb altres trastorns addictius, així com l'aprenentatge d'habilitats, actituds i valors per a la seua incorporació social, que vulguen participar en la present convocatòria, hauran de complir els requisits establits en l'article 6 de l'ordre 3/2017, d'1 de març, de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari:  
a) Estar autoritzats per al seu funcionament per l'Administració competent en cada cas, conformement amb la normativa que hi siga aplicable.  
b) Estar inscrits en el Registre de centres i serveis sanitaris de la Generalitat Valenciana, o en el registre corresponent, les activitats i els serveis objecte de l'acció concertada, quan s'establisca aquest requisit normativament.  
c) Estar al corrent en el pagament de les obligacions tributàries i de seguretat social.   
d) Acreditar el compliment de la normativa que, amb caràcter general o específic, els siga aplicable, tant per la naturalesa jurídica de l'entitat com pel tipus de servei objecte de concertació, per a la qual cosa s'hi adjuntarà una declaració responsable del compliment d'aquesta normativa.  
e) No incórrer en les causes d'incompatibilitat per a la concertació de serveis sanitaris que establisca la legislació. Per a això s'hi adjuntarà una declaració responsable.  
f) Comptar amb una assegurança de responsabilitat civil que cobrisca els serveis concertats; a aquest efecte caldrà annexar-hi una declaració responsable.  
g) Complir els requisits específics assenyalats per la normativa autonòmica en matèria de sanitat.  
h) Acreditar la solvència financera, conformement amb el model de l'annex III de la Resolució d'aquesta convocatòria  
i) Acreditar la solvència tècnica per a prestar el servei, conformement amb el model de l'annex III, de la resolució d'aquesta convocatòria.  
j) Quan l'objecte de l'acció concertada consistisca en serveis que, d'acord amb la normativa vigent, hagen de prestar-se en un espai físic determinat, acreditar la titularitat del centre, o la disponibilitat per qualsevol títol jurídic vàlid per un període no inferior al de la vigència de l'acord d'acció concertada, conformement amb l'annex III de la resolució d'aquesta convocatòria.  
k) Acreditar el compliment del que s'estableix en la normativa de prevenció de riscos laborals, plans d'autoprotecció, plans d'emergència, o mesures d'emergència, amb l'aportació en tal sentit d'una declaració responsable.   
Així mateix, s'adjuntarà declaració responsable de no ser beneficiari de qualsevol subvenció o ajuda econòmica de qualsevol Administració pública per al finançament dels serveis i prestacions sanitàries que constitueixen l'objecte de l'acord d'acció concertada.  
A més de tot això, les entitats hauran de presentar:  
Memòria tècnica: de la prestació del servei que s'ofereix per al desenvolupament del programa, de conformitat amb el que s'estableix en l'apartat 7 d'aquest annex; així com en el punt tres de l'annex II.  
Memòria econòmica: Oferta econòmica per al desenvolupament del programa.  
La presentació de la sol·licitud suposa que l'entitat autoritza els funcionaris de la conselleria de Sanitat Universal i Salut Pública perquè puguen obtindre directament la comprovació de les dades d'estar al corrent dels pagaments amb l'Agència Tributària estatal i amb la hisenda autonòmica, i amb la Tresoreria de la Seguretat Social, d'acord amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i reducció de càrregues administratives en els procediments gestionats per l'Administració de la Generalitat i el seu sector públic.  
  
4. Formalització de l'acord d'acció concertada.  
L'acord d'acció concertada que s'establisca a l'empara d'aquesta resolució es formalitzarà mitjançant document administratiu, conformement amb el que es disposa en l'article 9 de l'Ordre 3/2017 de la Conselleria de Sanitat Universal i Salut Pública, en el qual es faran constar els drets i les obligacions recíproques, les característiques concretes del servei a prestar i altres circumstàncies derivades de la present convocatòria, així com les condicions tècniques i administratives de l'acord d'acció concertada.  
En el moment de la formalització de l'acord d'acció concertada s'haurà d'acreditar, amb originals o còpies compulsades com cal, el compliment dels requisits exigits per a poder subscriure l'acord d'acció concertada.  
  
5. Vigència de l'acord d'acció concertada.  
L'acord d'acció concertada que se subscriga tindrà una duració inicial de 4 anys des de la data de formalització.  
Podrà prorrogar-se de manera successiva, anual i d'acord mutu, fins a una duració màxima de 10 anys, incloses les pròrrogues.  
  
6. Pressupost i preu màxim del servei   
El valor estimat total de l'acció concertada ascendeix a: 71.060.988,60- (IVA exempt).  
En tot cas, aquest valor estimat té caràcter orientatiu i no vinculant. La despesa real quedarà limitada a aquella que resulte dels preus oferits per les entitats concertades i els serveis requerits efectivament per l'Administració.  
En cas que l'acord s'iniciara més tard, el pressupost s'ajustaria proporcionalment al nombre de dies en vigència de cada exercici, i es mantindrà en tot cas la duració total prevista.  
  
Lot Places Ct. Plaça/dia  
1 31 64,04  
2 26 68,05  
3 26 68,05  
4 26 68,05  
5 26 68,05  
  
A l'efecte de l'aplicació de les disposicions de l'article 106.2 del Tractat de Funcionament de la Unió Europea, la present convocatòria no està sotmesa al règim de notificació d'ajudes de l'Estat.  
  
7. Criteris de selecció  
Els criteris de valoració de les sol·licituds tindran una puntuació màxima de 100 punts, que es distribuiran de la següent manera:  
  
Ordre Concepte Ponderació  
1 PREU 49  
2 CRITERIS QUALITATIUS  
(qualitat del projecte, i el valor tècnic i funcional d'aquest Memòria Tècnica) 51  
  
  
L'oferta econòmica: Es valorarà fins a 49 punts, mitjançant una fórmula de proporció inversa. S'atorgarà la màxima puntuació a l'oferta econòmica més baixa, valorant la resta de les ofertes mitjançant proporcionalitat inversa amb l'anterior, aplicant la següent formula:  
49xIOME/IOV on:  
49: És la màxima puntuació assignada al criteri preu  
IOME: És l'oferta més econòmica.  
IOV: És l'import de l'oferta a valorar  
  
Criteris qualitatius: fins a 51 punts. Es basaran en la qualitat del projecte, i el valor tècnic i funcional d'aquest. Es valorarà d'acord amb el següent desglossament:  
Desenvolupament del programa terapèutic, 41  
FINS A 35 punts Qualitat del projecte adaptat al perfil de gènere requerit.   
Descripció detallada de les fases i nombre d'accions setmanals per a l'atenció al o a la pacient amb detall, com a mínim, dels següents epígrafs:  
Fins a 13 punts: Nombre de sessions d'intervenció psicològica individual.  
Fins a 10 punts: Nombre de sessions d'intervenció psicològica grupal.  
Fins a 4 punts: Descripció detallada de les intervencions sanitàries, incloent-hi controls toxicològics, control farmacològic, atenció mèdica permanent.   
Fins a 4 punts: Descripció detallada de la intervenció educativa en el procés d'integració i adaptació al centre.  
Fins a 4 punts: Descripció detallada Intervenció social, en la fase inicial i en la fase de reinserció social i posterior cerca d'ocupació.  
Fins a 6 punts Gestió del projecte. Es basarà en el compliment dels requisits relatius a la gestió i convivència, com a reglament de règim interior, normes de convivència i drets i deures dels usuaris/àries.  
  
Fins a 2 punts: Reglament de règim interior.  
Fins a 4 punts: Normes de convivència. Drets i deures dels usuaris/as.  
El programa terapèutic es desenvoluparà en un màxim de 40 pàgines.  
  
Promoció de la salut i acte cures. Fins a 5 punts. Es valoraran els tallers de promoció de la salut en les seues àrees d'autocures, alimentació i educació per a la salut. Descripció d'activitats i nombre de sessions mensuals que es facen.  
  
Atenció del programa dedicat a la intervenció familiar. Fins a 5 punts. Disseny de programes dedicats a les famílies dels drogodependents, Intervenció individual i participació en grups de famílies. Descripció d'activitats i nombre de sessions mensuals que es realitzen.  
  
Per a la valoració d'aquests criteris de selecció es tindrà en compte la documentació presentada per les entitats a què es fa referència en l'apartat 3 d'aquesta convocatòria.  
En cas d'empat en la puntuació obtinguda per dues o més entitats a les quals haguera correspost la màxima puntuació, tindran preferència de selecció les propostes de les entitats que presenten un pla d'igualtat prèviament aprovat per qualsevol administració pública o òrgan competent.   
8. Comissió tècnica de valoració  
Es constituirà per a la valoració de les sol·licituds presentades, de conformitat amb el que disposa l'article 8.4 Ordre 3/2017, d'1 de març, de la Conselleria de Sanitat Universal i Salut Pública, una comissió tècnica de valoració que ha d'estudiar i examinar totes les sol·licituds que prèviament hagen admés a tràmit i ha d'emetre un informe que ha de servir de base a l'òrgan instructor per a elaborar la proposta de resolució. En aquest informe, la comissió tècnica de valoració establirà la llista de les possibles entitats beneficiàries ordenada per puntuació obtinguda.  
Aquesta comissió la integraran:  
Presidència: director/a general de Salut Pública i Addiccions, suplent subdirector/a general de Promoció de la Salut i Prevenció.  
Vocals, el/la cap de Servei de Conductes Saludables i Prevenció de les Addiccions i Drogodependències, el/la cap de Secció de Reinserció Social i un/a tècnic/a del Servei de Conductes Saludables i Prevenció de les Addiccions i Drogodependències. Suplents, tècnics de la Subdirecció General de Promoció de la Salut i Prevenció i del Servei de Promoció Conductes Saludables i Prevenció de les addiccions i drogodependències.  
Secretària, un/a funcionari/ària del Servei de Promoció Conductes Saludables i Prevenció de les addiccions i drogodependències, suplent un/a funcionari/ària de la Subdirecció General de Promoció de la Salut i Prevenció.  
  
9. Garanties de compliment de l'acord d'acció concertada  
La conselleria de Sanitat Universal i Salut Pública durà a terme de manera periòdica l'avaluació de l'execució del present acord d'acció concertada a través de la comissió de seguiment.  
Els centres i serveis objecte d'aquesta acció concertada estaran sotmesos a les actuacions de control i inspecció que es duguen a terme des de la conselleria de Sanitat Universal i Salut Pública er a assegurar-ne el compliment correcte.  
Aquelles qüestions litigioses que puguen derivar-se d'aquest acord d'acció concertada seran resoltes per la consellera de Sanitat Universal i Salut Pública, sense perjudici que, una vegada esgotada la via administrativa, puguen sotmetre's a la jurisdicció contenciosa administrativa.  
  
  
10. Causes de resolució de l'acord d'acció concertada  
Són causes de resolució dels acords d'acció concertada les següents:  
  
L'acord mutu de les parts, manifestat amb una antelació de tres mesos per a garantir la continuïtat del servei.  
L'incompliment greu de les obligacions derivades de l'acord d'acció concertada per part de l'administració o de qui siga titular del servei, amb el requeriment previ per a exigir el compliment de les obligacions derivades d'aquest.  
El venciment del termini de duració de l'acord d'acció concertada, llevat que s'acorde la pròrroga o renovació d'aquest.  
L'extinció de la persona jurídica a la qual corresponga la titularitat.  
  
La revocació de l'acreditació, homologació o autorització administrativa de l'entitat concertada o dels serveis de l'acció concertada.  
  
El cessament voluntari, autoritzat com cal, de l'entitat concertada en la prestació del servei.  
La inviabilitat econòmica de la persona titular de l'acord d'acció concertada, constatada pels informes d'auditoria que se sol·liciten.  
  
Negar-se a atendre pacients derivats per l'administració o la prestació de serveis concertats no autoritzats per aquesta.  
La sol·licitud d'abonament a persones receptores dels serveis o prestacions complementàries quan no hagen estat autoritzades per l'administració.  
La infracció de les limitacions a la contractació o cessió de serveis concertats.  
Una vegada declarada l'extinció de l'acord d'acció concertada, per part de l'administració concertant s'adoptaran les mesures necessàries per a garantir la continuïtat de la prestació del servei de què es tracte.  
  
  
11. Jurisdicció competent  
Aquelles qüestions litigioses que puguen derivar-se de l'acord d'acció concertada celebrat seran resoltes per l'òrgan que va autoritzar l'acord d'acció concertada, sense perjudici que, una vegada esgotada la via administrativa, puguen sotmetre's a la jurisdicció contenciosa administrativa.  
  
  
  
ANNEX II  
Condicions tecnicoadministratives per a l'acord d'acció concertada per a la prestació del servei de caràcter sanitari dels programes de tractament de drogodependències i altres addiccions, en comunitats terapèutiques d'àmbit residencial  
  
Contingut dels serveis i delimitació de les prestacions  
Aquest acord d'acció concertada té com a objecte la prestació sanitària del Programa de tractament de drogodependències i altres addiccions en comunitats terapèutiques d'àmbit residencial.  
Les comunitats terapèutiques són centres l'objectiu últim dels quals és la deshabituació i rehabilitació de pacients amb problemes específics de drogodependències i addiccions. Addicionalment, tenen com a objectius auxiliars fomentar en els residents l'aprenentatge d'habilitats, actituds i valors per a la seua incorporació social.   
La direcció dels recursos estarà en tot moment coordinada amb el Servei de Promoció de Conductes Saludables i Prevenció de les Addiccions i Drogodependències de la Direcció General de Salut Pública i Addiccions.  
L'equip terapèutic estarà coordinat amb la unitat de conductes addictives o unitat d'alcohologia derivadora i informarà regularment a aquesta de l'evolució terapèutica, així com sobre qualsevol alteració física o mental que presenten les persones usuàries perquè reben el tractament pertinent.  
La Conselleria de Sanitat Universal i Salut Pública exercirà un seguiment periòdic del funcionament i dels programes, i realitzarà totes les inspeccions que estime pertinents per a comprovar la gestió realitzada i el grau d'execució de les intervencions terapèutiques programades, ha de ser consultada, prèviament, i ha de donar la conformitat formal en tota proposta de modificació de l'organització del servei, els processos i/o programes terapèutics dels centres.  
La derivació de les persones, la farà efectiva, sempre en coordinació la Direcció General de Salut Pública i Addiccions, a través del Sistema d'informació per a la gestió en drogodependències SIGED, la unitat de conductes addictives de referència de cada persona.   
  
L'entitat a través del seu metge i per a realitzar el seguiment adequat dels pacients tindrà accés al Sistema d'Informació Ambulatòria (SIA) i al mòdul de prescripció electrònica (MPRE-GAIA), prèvia sol·licitud i posterior autorització de la Conselleria de Sanitat Universal i Salut Pública.  
Els centres concertats hauran d'emetre un informe de l'inici i del final del tractament de cada persona atesa, així com de qualsevol incidència rellevant, utilitzant el programa SIGED.  
L'ingrés o accés, en el centre, requerirà:  
Consentiment de la persona usuària o de qui ostente la pàtria potestat, una vegada informada per escrit sobre el programa terapèutic o d'intervenció al qual se sotmetrà.   
Informació i consentiment sobre el Reglament de règim interior.  
  
El registre de residents es portarà a través del sistema informàtic SIGED, en què s'han d'emplenar sistemàticament cadascuna de les dades que el programa requerisca: ingressos, altes i motius d'aquestes.  
S'ha d'obrir un expedient individual a cada persona, en el qual han de constar les dades següents:  
Dades d'identificació.  
Dades dels familiars, tutor/a o representant legal.  
Centre que realitza la derivació, si és el cas, el nom del terapeuta responsable i número de telèfon per al cas de ser necessària localitzar-lo.  
  
Data i motius de l'ingrés.  
Còpia dels consentiments informats: Programa terapèutic i reglament de règim interior.  
Història de la persona usuària:  
Situació en el moment de l'ingrés.  
Descripció de l'evolució fins a l'alta.  
Informe de les intervencions realitzades.  
Informe d'alta i tipologia, segons siga procedent.  
El servei s'ha de prestar les 24 hores diàries els 365 dies de l'any, i adequar-lo a les necessitats dels residents. L'estada màxima en el recurs és de 6 mesos, i es podrà ampliar aquest període en 3 mesos, amb la sol·licitud prèvia, fonamentada degudament, del centre a la unitat de conductes addictives o unitats d'alcohologia (UCA, UA) derivadora, que ha de motivar l'extensió del tractament mitjançant un informe preceptiu.  
  
L'equip terapèutic de la comunitat terapèutica haurà d'emplenar en l'aplicació informàtica SIGED els informes preceptius sobre l'evolució de les persones usuàries següents:   
Formulari d'adaptació al cap dos dies de l'ingrés, en el qual s'ha de descriure qualsevol incidència en l'adaptació de la persona usuària del centre.  
Informe de mitja estada en el qual s'han de plasmar les àrees d'intervenció, l'evolució del/de la pacient i fer una previsió de duració del programa sempre dins del termini establit de 6 o 3 mesos. Ha de contindre informació sobre la sol·licitud o no de la pròrroga del tractament.   
  
Informe d'alta (informe final del programa) en el qual s'informaran de les àrees en les quals s'ha intervingut, dels motius d'aquesta.   
  
Qualsevol altre informe a petició de la Conselleria de Sanitat Universal i Salut Pública.  
Àmbit de la prestació concertada  
La població objecte de la prestació la constitueixen les persones drogodependents o amb uns altres trastorns addictius, les quals tindran la condició de residents. Hauran de tindre un diagnòstic i una derivació indicada per a comunitats terapèutiques, des de les unitats de conductes addictives o unitats d'alcohologia (UCA, UA). Aquesta derivació serà sol·licitada i registrada a través del programa SIGED (Sistema d'Informació de la Gestió de les Drogodependències), inclòs en el Sistema d'Informació Sanitari de la Conselleria de Sanitat Universal i Salut Pública.  
Estructura, organització i condicions del servei  
A fi de garantir el compliment dels estàndards i paràmetres de qualitat europeus i nacionals s'haurà de prestar el servei amb els recursos personals, d'equipament i de material següents:  
3.1. Recursos humans  
Per a poder realitzar la prestació de serveis concertats, es requerirà el següent personal:  
  
 Nombre Jornada  
Psicòleg/òloga 2 100  
Metge/metgessa 1 50  
Infermer/a 1 50  
Treballador/a social 1 100  
Educador/a social/   
Terapeuta ocupacional//treballador/a social 1 100  
Monitor/a 5 100  
Integrador/a social 1 100  
Director/a 1 100  
Tècnic/a en administració 1 100  
  
  
3.2. Condicions del local  
Les instal·lacions en què s'hagen de desenvolupar les activitats del Programa de tractament de drogodependències i altres addiccions en comunitats terapèutiques hauran de:  
   
Disposar de 31 llits en el lot 1 i per als lots 2,3,4 i 5, 26 llits en cada lot.   
  
  
LOT UBICACIÓ NRE. PLACES   
1 CASTELLÓ 31  
2 ALACANT 26  
3 26  
4 VALÈNCIA 26  
5 26  
  
  
b) Disposar d'espai físic i equipament adequats al nombre de persones usuàries que atenguen simultàniament.  
c) Tindre habilitades zones per a atenció especialitzada tant individual com grupal.  
d) Comptar, si és el cas, amb una sala habilitada per a l'atenció mèdica i administració de fàrmacs.  
e) Complir les condicions higienicosanitàries, de seguretat i prevenció de riscos laborals que determine la legislació aplicable.  
f) Garantir la neteja i conservació de les instal·lacions.  
3.3. Equipament  
El centre haurà de disposar de tot el mobiliari, els electrodomèstics i serveis necessaris per al seu correcte funcionament.  
En relació amb l'equipament informàtic, l'entitat concertada ha de posar en les instal·lacions els requisits necessaris per al funcionament del sistema d'informació correcte segons els criteris informàtics de la Conselleria de Sanitat Universal i Salut Pública.   
El manteniment i reparació de qualsevol avaria serà a càrrec de l'entitat.  
Vestuari, higiene personal i productes de bany.  
La persona usuària aportarà la roba, calçat i els reposarà a càrrec seu.  
S'han de garantir els útils bàsics d'higiene i neteja personal i diari de tots els residents, com són els sabons, xampú, etc.  
Roba de llit i taula.  
El servei inclou la utilització de la roba de llit, taula i lavabo amb què estiga dotada la comunitat terapèutica, a càrrec de l'entitat. L'entitat no podrà sol·licitar cap depòsit econòmic per aquests conceptes.  
   
3.4. Programa  
El Programa de tractament de drogodependències i altres addiccions, en comunitats terapèutiques atendrà les demandes d'atenció següents:  
Atenció integral del procés addictiu  
Com a objectiu últim es pretén aconseguir el compliment íntegre del procés terapèutic dels usuaris/de les usuàries de la comunitat terapèutica. Per a aconseguir aquest objectiu:  
S'ha de desenvolupar el tractament farmacològic, sempre que siga necessari.  
S'ha d'afavorir l'adherència al tractament.  
S'ha d'efectuar un seguiment sistemàtic sobre l'estat de salut dels usuaris/de les usuàries.  
S'ha de dur a terme una intervenció interdisciplinària, tendent a millorar la situació biopsicosocial de la persona usuària  
S'han d'identificar els aspectes de major vulnerabilitat, i incentivar el creixement personal en tot moment.  
S'han de dotar les persones usuàries d'habilitats personals, i afavorir-ne l'autonomia.  
S'han de previndre les possibles recaigudes.  
S'ha d'afavorir la integració social de les persones ateses.  
Programa motivacional i grupal  
S'ha de potenciar la motivació per al canvi. Cal realitzar teràpies de grup específiques del tractament i prevenció de recaigudes.  
Promoció de la salut i autocures  
Es persegueix capacitar les persones residents i dotar-les amb coneixements i recursos per a la millora de la salut individual i col·lectiva, i per al desenvolupament d'autocures bàsiques tant en l'individu com en la col·lectivitat, i realitzar actuacions amb l'objectiu de:   
Facilitar la deshabituació i rehabilitació de les persones amb problemes d'addicció, oferint-los els instruments necessaris, en un entorn controlat.  
Afavorir el procés de maduració personal i social, desenvolupant les habilitats necessàries per a fer front a situacions de risc i la seua incorporació social posterior.  
Previndre o reduir la incidència o severitat als problemes associats a l'addicció.  
Desenvolupament d'actuacions de promoció d'hàbits de vida saludables dirigides a mantindre i millorar la salut dels usuaris/as.   
Desenvolupament d'activitats d'educació per a la salut.  
  
Atenció a la família  
Es preveurà la intervenció amb les famílies en contextos individuals i grupals per a fomentar la millora del seu estat de salut global i la implicarà en el procés de tractament del subjecte addicte.  
Tallers, oci i temps lliure  
Es tracta de donar resposta a les necessitats educativa, ocupacional i de capacitació laboral per a totes les persones usuàries de la comunitat. Així mateix, hauran de desenvolupar-se tallers específics en funció de l'itinerari formatiu personal, les exigències terapèutiques i les possibilitats d'ocupació.  
S'han de dur a terme activitats d'oci i temps lliure per a totes les persones usuàries de la comunitat terapèutica.  
4. Procediment de tramitació  
El procediment s'ajustarà al que s'estableix en l'article 8 de l'Ordre 3/2017, d'1 de març, de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari.  
5. Pressupost per als serveis concertats  
El pressupost total establit per al període de vigència inicial de l'acció concertada per a la prestació del servei d'atenció residencial per al tractament de drogodependències i altres addiccions, en comunitats terapèutiques, ascendeix a:  
 Lot 1: 2.898.623,40 euros (IVA exempt), 31 places.  
Lot 2: 2.583.068,80 euros (IVA exempt), 26 places.  
Lot 3: 2.583.068,80 euros (IVA exempt), 26 places.  
Lot 4: 2.583.068,80 euros (IVA exempt), 26 places.  
Lot 5: 2.583.068,80 euros (IVA exempt), 26 places.  
Aplicació pressupostària i tramitació anticipada.  
L'aplicació pressupostària és: 06.17.12.0523.862.74.313.81.  
La tramitació serà anticipada, de conformitat amb el que s'estableix en l'article 41 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estant condicionats tots els tràmits a l'existència de crèdit adequat i suficient en el pressupost de l'exercici següent.   
Sistema de pagament  
La manera de facturar serà la que establisca la Conselleria de Sanitat Universal i Salut Pública en cada moment.  
L'entitat ha d'emetre una factura del mes a la qual fa referència l'activitat pels serveis prestats en aquest mes. Quant al termini d'expedició d'aquesta, s'ha de fer d'acord amb el que s'estableix en article 11 del RD 1619/2012, de 30 de novembre, pel qual s'aprova el reglament pel qual es regulen les obligacions de facturació.   
Amb el sistema d'informació SIGED, la Direcció General de Salut Pública i Addiccions avaluarà l'activitat realitzada per l'entitat concertada i validarà i tramitarà la factura per a fer-ne l'abonament.  
  
Sistemes d'informació i avaluació de l'acord  
L'acció concertada estarà sotmesa a les actuacions de control i inspecció que duga a terme l'Administració per a assegurar el compliment correcte dels acords d'acció concertada subscrits.  
La Direcció General de Salut Pública i Addiccions verificarà l'avaluació de l'acord.  
Obligacions derivades de l'acord d'acció concertada  
1. Obligacions de l'entitat concertada  
L'entitat concertada haurà de complir, en tot cas, les obligacions establides en l'apartat 2 de l'article 5 del Decret 132/2010, de 3 de setembre, del Consell sobre el registre i l'autorització de centres i serveis d'atenció i prevenció de les drogodependències i altres trastorns addictius a la Comunitat Valenciana.  
A més, haurà de garantir:  
Una alimentació adequada que s'ha de prestar per mitjans propis o aliens, i vetlar pel compliment correcte de les condicions higienicosanitàries i de seguretat exigibles conformement a la normativa vigent.  
Que l'usuari o usuària dispose d'informació sobre:  
  
Cost plaça/dia d'estada.  
Serveis inclosos en el cost/dia.  
Règim especial de menjars, si escau.  
Condicions i causes de finalització del tractament o de la intervenció.  
A més, haurà de garantir a les persones residents:  
Un tracte digne durant l'estada.  
L'accés a les prestacions pròpies del programa sense contraprestació econòmica.  
L'assignació d'un/a terapeuta-tutor/a.   
Que disposen d'informació sobre l'evolució en el programa.   
Rebre una intervenció terapèutica que s'adeqüe a les seues necessitats.  
Haurà de realitzar una auditoria anual amb l'objectiu de controlar els accessos a pacients atesos/es al centre corresponent.  
Haurà de comptar amb un pla d'emergència i evacuació d'acord amb la normativa en vigor.  
Presentarà anualment una memòria en la qual es detallaren les activitats i gestió del centre, els materials utilitzats en els tallers, les activitats realitzades i es recollirà l'enquesta de satisfacció de les persones usuàries i els familiars.   
  
2. Obligacions de la Conselleria de Sanitat Universal i Salut Pública  
L'entitat concertada té dret a l'abonament per part de la Conselleria dels serveis realitzats conformement a les condicions de l'acord d'acció concertada subscrit, els preus convinguts i les modificacions aprovades.  
  
El pagament de les prestacions s'efectuarà amb posterioritat a la realització d'aquestes, amb una periodicitat mensual, amb la presentació prèvia de la factura o del document equivalent. El procediment de presentació de la facturació i les característiques d'aquests s'adaptaran en cada moment a les indicacions de l'Administració.  
Penalitats  
L'incompliment de les obligacions portarà amb si la imposició a l'entitat concertada de les penalitats establides en aquest apartat, sense perjudici de l'obligació de rescabalament dels danys i perjudicis que s'hagueren ocasionat.  
Aquest règim de penalitats, l'aplicarà la Conselleria Sanitat Universal i Salut Pública independentment que els fets que donen lloc a l'incompliment puguen ser causa de resolució de l'acord d'acció concertada i amb independència, així mateix, dels mecanismes de deduccions previstos.  
1. Causes d'incompliment i graduació  
Els incompliments de l'entitat concertada a l'efecte d'aquest règim de penalitats es classifiquen en molt greus, greus i lleus.  
  
Es consideren incompliments molt greus:  
No sol·licitar o no obtindre alguna de les autoritzacions necessàries per a la posada en servei efectiva de les infraestructures sanitàries.  
La resistència, l'excusa o la negativa a les tasques inspectores de la Conselleria, o de la persona o entitat en qui aquesta delegue.  
La sol·licitud d'abonament a persones receptores dels serveis o prestacions complementàries quan no hagen sigut autoritzades per la Conselleria.  
La negació a atendre la població objecte de l'acció concertada o la prestació de serveis concertats no autoritzats per la Conselleria.  
  
La comissió de més de dues faltes greus en el període d'un any.   
Es consideren incompliments greus:  
L'incompliment de les obligacions sobre protecció de dades de caràcter personal i l'ús d'aquestes malament o indegudament.  
L'incompliment de qualsevol requeriment que li dirigisca la Conselleria amb vista a l'esmena de defectes relatius a la qualitat de la prestació del servei o a la reducció de terminis de demora en les prestacions.  
  
Els retards en l'esmena dels requeriments formulats per la Conselleria, o aquells derivats de les auditories realitzades.  
La comissió de més de tres faltes lleus en el període d'un any.  
Es consideren incompliments lleus:  
Constitueixen infracció lleu qualsevol incompliment dels requeriments que li dirigisca la Conselleria amb vista al compliment adequat de les obligacions fixades en les condicions tècniques i en la resta de normativa aplicable no qualificada de molt greu i/o greu.  
2. Responsabilitats per incompliment  
Sense perjudici de la facultat de l'Administració autonòmica sanitària de resolució de l'acord per incompliment d'aquest, s'estableix una minoració de la liquidació mensual consistent en:  
Per incompliments lleus, fins a un màxim d'un 2 % del pressupost total anual de l'acció concertada.  
Per incompliments greus, fins a un màxim d'un 5 % del pressupost total anual de l'acció concertada.  
Per incompliments molt greus, fins a un màxim d'un 10 % del pressupost total anual de l'acció concertada i la resolució del contracte.  
  
3. Tramitación.  
a) Inici  
L'expedient s'incoarà sempre d'ofici, per acord de l'òrgan proponent d'aquesta acció concertada a proposta d'algun dels òrgans següents:  
Les comissions de seguiment  
L'alta inspecció de serveis sanitaris  
Les propostes d'actuació d'aquests òrgans també podran iniciar-se d'ofici, després de fer els esbrinaments oportuns sobre aquelles reclamacions o queixes d'usuaris/usuàries que es referisquen al funcionament de l'acció concertada.  
Instrucció  
L'òrgan proponent de la present acció concertada, a la vista de les actuacions dutes a terme, acordarà l'inici de l'expedient o l'arxivament de les actuacions, designant, a aquest efecte, l'òrgan instructor de l'expedient.  
En l'acord d'inici del procediment, es podrà disposar l'acumulació amb altres amb els quals guarde identitat substancial o íntima connexió. Contra l'acord d'acumulació no es podrà recórrer.  
L'acord d'iniciació de l'expedient serà comunicat a l'entitat concertada i a l'òrgan instructor designat.  
Una vegada rebut l'expedient per l'òrgan instructor, aquest farà les actuacions que estime oportunes per a l'esclariment dels fets, si escauen, com ara preses de declaracions a testimonis, representants de treballadors i/o voluntaris de l'entitat concertada, petició de documents, etc.  
  
Una vegada realitzats els esbrinaments previs, es formularà a l'entitat concertada un escrit de càrrecs en el qual, mitjançant una redacció clara i concisa continga, almenys, la informació següent:  
  
Descripció dels fets que se li imputen.  
Extractes de les actuacions dutes a terme.  
Qualificació provisional de l'incompliment/dels incompliments presumptament comesos.  
A partir de la notificació de l'escrit de càrrecs, l'entitat interessada disposarà d'un termini de 10 dies hàbils per al tràmit de vista de l'expedient contradictori, amb dret a l'obtenció de còpies de documents continguts en aquest, i formular totes les al·legacions que considere oportunes en defensa dels seus interessos.  
Una vegada rebudes les al·legacions o transcorregut el termini per a la presentació sense que aquestes s'hagen presentat, l'òrgan instructor formularà una proposta de resolució en la qual s'elevarà a definitiva la qualificació provisional de l'incompliment.  
c) Resolució  
La resolució correspondrà a la Direcció General de Salut Pública i Addiccions. L'expedient quedarà resolt en el termini màxim de tres mesos des de la incoació.  
d) Recursos  
Les resolucions adoptades per l'òrgan competent en aplicació del règim de faltes i sancions recollides en aquest document de condicions tècniques i administratives posen fi a la via administrativa i només serà possible el recurs de reposició davant el mateix òrgan que va dictar la resolució.  
e) Execució  
Les resolucions adoptades en aplicació d'aquest règim d'incompliments i imposició de penalitats seran immediatament executives, sense perjudici del que s'estableix en l'article 117 de la Llei 39/2015, d'1 d'octubre, del procediment administratiu comú de les administracions públiques.  
L'execució de les resolucions es durà a terme mitjançant la minoració de la liquidació del mes següent al qual s'haja dictat la resolució en la quantia que s'hi determine, en funció de la gravetat de l'incompliment, segons el que s'estableix en aquest document de condicions tècniques i administratives.  
Comissió de seguiment  
La Conselleria de Sanitat Universal i Salut Pública avaluarà l'execució de l'acord d'acció concertada per a prestació del Programa de tractament de drogodependències i altres addiccions, en comunitats terapèutiques a través de la comissió de seguiment de l'acord.  
1. Composició de la comissió de seguiment  
La Comissió estarà composta per:   
Presidència: la persona titular de la direcció general amb competències en matèria de drogodependències i altres trastorns addictius; suplent, la persona titular de la subdirecció general amb competències en matèria de drogodependències i altres trastorns addictius.  
Secretari/ària: tècnic/a amb competències en matèria de drogodependències i altres trastorns addictius.  
Vocals: La persona responsable del servei amb competències en matèria de drogodependències i altres trastorns addictius i un tècnic/a del servei amb competències en matèria de drogodependències i altres trastorns addictius.  
A les reunions d'aquesta comissió podran assistir dos representants de l'entitat concertada que, en tot cas, hauran de ser prèviament convocats i la seua participació serà amb veu però sense vot.  
2. Funcions de la comissió de seguiment  
Seran funcions de la comissió de seguiment les següents:  
Revisar que el Programa de tractament de drogodependències i altres addiccions en comunitats terapèutiques s'ajuste als acords establits en l'acció concertada.  
Realitzar el seguiment sobre el compliment de les clàusules de l'acord d'acció concertada.  
Analitzar suggeriments, queixes o agraïments i proposar millores en els sistemes de gestió i control de l'activitat.  
Establir els controls de qualitat addicionals que es consideren necessaris amb la finalitat de garantir la prestació sanitària i qualitat assistencial adequades.  
Proposar la imposició de penalitats  
Totes les funcions addicionals que determine la Conselleria de Sanitat Universal i Salut Pública.  
La Comissió es reunirà, com a mínim, una vegada a l'any i es regirà per al funcionament, pel que es disposa en els articles 15 i següents de la Llei 40/2015, d'1 d'octubre, de règim jurídic del sector públic.  
  
Informació confidencial i termini de confidencialitat   
Les entitats hauran de respectar el caràcter confidencial d'aquella informació a la qual tinguen accés durant l'execució de l'acord que per la seua naturalesa haja de ser tractada com a tal. Aquest deure es mantindrà durant un termini de cinc anys i indefinidament en el cas que es tracte d'informació clínica o mèdica dels/de les pacients. D'altra banda, les entitats podran assenyalar en la seua oferta aquells aspectes que consideren confidencials.   
Todos els resultats derivats de l'aplicació d'aquest acord seran de caràcter estrictament confidencial entre les entitats concertades i la Conselleria de Sanitat Universal i Salut Pública, per la qual cosa les persones relacionades amb aquestes hauran de garantir aquest principi de confidencialitat. En tot cas caldrà ajustar-se al que es disposa en la legislació vigent sobre protecció de dades.   
Obligació de subscripció d'assegurances de responsabilitat civil   
Les entitats hauran d'acreditar amb antelació a la formalització de l'acord haver constituït una assegurança de responsabilitat civil que garantisca la cobertura dels danys ocasionats tant a tercers com a les mateixes institucions sanitàries o al seu personal per la gestió.  
L'àmbit temporal de la pòlissa haurà d'abastar tots els fets produïts durant la vigència de l'acord, encara que la reclamació es realitze amb posterioritat. El període de descobert tindrà una duració mínima d'un any comptador des de la finalització de l'acord, incloses les pròrrogues.